RMK metsamajanduse direktori Tiit Timbergi sõnul on inimeste loodusteadlikkuse tõstmine organisatsiooni tegevuse üks eesmärke ja seetõttu otsustas RMK kampaaniat "Mets puhtaks" toetada. "Oma igapäevases töös kohtame tihti, et  pärast metsaaluste regulaarset puhastamist on juba mõne aja pärast samas kohas uus prügihunnik, mille tekkimisele aitab inimeste hoolimatuse kõrval kaasa ka nõrk seadusandlik järelevalve ja omavalitsuste tegematajätmised," lausus Timberg. "Inimeste loodushoidlikku käitumist tuleb pidevalt kasvatada, samuti peaks tõhustama jäätmekäitlusalast järelevalvet riigi tasandil."